Diari Oficial de la Generalitat Valenciana


Sumari del DOGV 9556, del 17-03-2023 (2023/2487)

RESOLUCIÓ de 22 de febrer de 2023, del president del Comité Econòmic i Social de la Comunitat Valenciana, per la qual es fa pública l'oferta d'ocupació pública del Comité Econòmic i Social de la Comunitat Valenciana per a l'any 2023.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9556

Data del DOGV
:   17-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2487


Data del document
:   22-02-2023

Organisme emissor
:   Comité Econòmic i Social

Tipus de document
:   Resolució

Descriptors 

:   * concurs administratiu

RESOLUCIÓ de 22 de febrer de 2023, del president del Comité Econòmic i Social de la Comunitat Valenciana, per la qual es fa pública l'oferta d'ocupació pública del Comité Econòmic i Social de la Comunitat Valenciana per a l'any 2023. [2023/2487]  
El Comité Econòmic i Social és una institució de caràcter públic, integrada en el conjunt d'institucions que, de conformitat amb l'article 20.3 de l'Estatut d'Autonomia, formen part de la Generalitat, dotada de personalitat jurídica pròpia i que exerceix les seues funcions amb plena autonomia orgànica i funcional per a garantir la seua objectivitat i independència, segons disposa l'article 2 de la Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana.  
El Ple del Comité Econòmic i Social de la Comunitat Valenciana, en la seua sessió celebrada el dia 22 de febrer de 2023, va aprovar la modificació de la plantilla del personal, en compliment del que s'estableix en l'article 48 del Decret 180/2015, de 16 d'octubre, del Consell, pel qual s'aprova el Reglament d'organització i funcionament d'aquesta institució.  
Aquesta oferta d'ocupació pública 2023 s'ha negociat amb la representació sindical, segons el que s'estableix en el text refós de la Llei de l'Estatut bàsic de l'empleat públic, aprovat per Reial decret legislatiu 5/2015, de 30 d'octubre i en la Llei 4/2021, de 16 d'abril, de la funció pública valenciana.  
Per tant, de conformitat amb les competències atribuïdes pels articles 18 i 29 de la Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana i l'article 48 del Decret 180/2015, de 16 d'octubre, del Consell, pel qual s'aprova el Reglament de la seua organització i funcionament, i existint crèdit adequat i suficient pressupost vigent del CES CV per a les places incloses en l'oferta pública corresponent a l'exercici 2023, resol:  
  
  
Primer  
Aprovar l'oferta d'ocupació pública del CES CV corresponent a l'anualitat de l'any 2023, que es fa pública amb el següent detall:  
  
Número de lloc Denominació lloc   
7 Auxiliar administratiu/iva  
11 Tècnic/a. Lletrat/ada   
12 Tècnic/a. Lletrat/ada   
13 Tècnic/a. Economista   
14 Administratiu/iva   
  
Segon  
Publicada l'oferta d'ocupació pública, en el termini màxim de tres mesos, es convocaran els corresponents procediments selectius per a la cobertura dels llocs oferits.  
  
Tercer  
Publicar la present resolució en el Diari Oficial de la Generalitat Valenciana.  
  
Castelló de la Plana, 22 de febrer de 2023.- El president del CES CV: Luis Arturo León López.